O‘tgan yili banklarga 20,5 mlrd so‘mlik jarimalar qo‘llanildi

Markaziy bank 2018 yil mobaynida bank qonunchiligi talablarini buzganligi uchun 12 ta bankka nisbatan ayrim bank operatsiyalarini amalga oshirishini taqiqlab qo‘yish va 28 ta bankka nisbatan jami 20,5 mlrd so‘m miqdorida jarima undirish kabi ta’sir choralarini qo‘lladi. Bu haqda MB matbuot xizmati xabar qildi.
Ayrim bank operatsiyalarini amalga oshirishni vaqtincha taqiqlash, dividendlar to‘lashni to‘xtatish (10 ta bank), valyuta birjasi savdolarida ishtirok etish (1 ta bank), aholi omonatlarini jalb qilish, bankka aloqador shaxslar va xorijiy banklar bilan aktiv operatsiyalarni amalga oshirishni (Xaytekbank, Ravnaqbank, Universalbank) taqiqlab qo‘yish shaklida qo‘llanilgan.
Jarima choralari quyidagi holatlar uchun qo‘llanilgan:
Iqtisodiy me’yorlar bo‘yicha banklar tomonidan asosan likvidlilik va ochiq valyuta pozitsiyasi me’yorlariga amal qilinmagan.

Ushbu davrda undirilgan jarima summalari banklar kesimida 50 mln so‘mdan 2 mlrd so‘m doirasida bo‘lib, shundan 250 mln so‘mgacha bo‘lgan miqdorda 6 ta bankdan, 250 — 500 mln so‘m o‘rtasida bo‘lgan miqdorda 7 ta bankdan, 500 mln — 1 mlrd so‘m o‘rtasida 7 ta bankdan, 1 — 2 mlrd so‘m o‘rtasida 8 ta bankdan undirilgan.
Banklardan tashqari, inspeksiya natijalariga ko‘ra 9 ta mikrokredit tashkilotlaridan 170 mln so‘m va 3 ta lombardlardan 27,6 mln so‘m miqdorida jarimalar undirilgan.
2018 yilda qo‘llanilgan choralar bo‘yicha Markaziy bank tomonidan kredit tashkilotlari rahbariyatlariga aniqlangan tartibbuzarliklarni bartaraf etish va ularning kelgusida yuzaga kelishini oldini olish bo‘yicha chora-tadbirlar qabul qilish to‘g‘risida ko‘rsatmalar yuborildi.
2019 yilda Markaziy bank kredit tashkilotlari tomonidan bank qonunchiligiga rioya etilishi ustidan qat’iy nazoratni amalga oshirishni, shuningdek tartibbuzarliklarni oldini olish maqsadida oldindan ta’sir choralarini qo‘llashni davom ettiradi, deyiladi MB xabarida.